
REPUBLIKA HRVATSKA

KARLOVAČKA ŽUPANIJA

OPĆINA NETRETIĆ

JEDINSTVENI UPRAVNI ODJEL

KLASA: 350-02/20-01/01
URBROJ: 2133-11-01/02-24-156
Netretić, 21.08.2024.

Temeljem članka 96. Zakona o prostornom uređenju (Narodne novine, 153/13, 65/17, 114/18, 39/19, 98/19 i 67/23), Odluke o izradi III. Izmjena i dopuna Prostornog plana uređenja Općine Netretić (02/20 i 04/21) i Odluke Općinskog načelnika Općine Netretić  o utvrđivanju prijedloga III. Izmjena i dopuna Prostornog plana uređenja Općine Netretić za ponovnu javnu raspravu (KLASA:350-02/20-01/01, URBROJ:2133-11-01/02-24-149, od 19.06.2024. godine), Jedinstveni upravni odjel Općine Netretić objavljuje
PONOVNU JAVNU RASPRAVU

O PRIJEDLOGU III. IZMJENA I DOPUNA PROSTORNOG PLANA UREĐENJA OPĆINE NETRETIĆ
1. Objavljuje se ponovna javna rasprava o Prijedlogu III. izmjena i dopuna Prostornog plana uređenja Općine Netretić (u daljnjem tekstu Prijedlog III. Izmjena Plana), koja će se ponoviti i to u trajanju od 8 dana u razdoblju od 02. rujna 2024. do 10. rujna 2024. godine, sve slijedom propusta nedostavljanja Posebne obavijesti javnopravnim tijelima u postupku objave ponovne javne rasprave o Prijedlogu III. Izmjena Plana koja je bila održana u trajanju od 8 dana u razdoblju od  01. do 08. srpnja 2024. godine,

2. Prijedlog III. Izmjena Plana sastoji se od tekstualnog i grafičkog dijela te obrazloženja i sažetka za javnost.

3. Prijedlog III. izmjena i dopuna Plana biti će izložen na javnom uvidu tijekom trajanja ponovne javne rasprave na slijedećim mjestima:

· U prostorijama Općine Netretić, na adresi Netretić 3a, 47 271 Netretić, svakim radnim danom od 8 do 14 sati.

· Na oglasnoj ploči Općine Netretić
4. Na mrežnim stranicama Općine Netretić https://netretic.hr/iii-izmjene-i-dopune-prostornog-plana-uredenja-opcine-netretic/
5. Nositelj izrade i izrađivač III. Izmjena Plana održati će javno izlaganje dana  09. rujna 2024. godine s početkom u 11 sati u vijećnici Općine Netretić, Netretić 3a, Netretić.

6. Sudionici u javnoj raspravi mogu sudjelovati na način da:

· Imaju pravo pristupa na javni uvid u prijedlog III. izmjena Plana
· Postavljaju pitanja tijekom javnog izlaganja o predloženim rješenjima, na koja usmeno odgovaraju osobe koje vode javno izlaganje

· Daju prijedloge i primjedbe u zapisnik za vrijeme javnog izlaganja
· Upućuju nositelju izrade pisane prijedloge i primjedbe u roku određenom u objavi o javnoj raspravi na adresu Općina Netretić, Jedinstveni upravni odjel, Netretić 3a, 47271 Netretić ili na e-mail adresu: opcina.netretic@ka.t-com.hr  

7. Javnopravno tijelo koje je dalo, odnosno od kojeg su zatraženi zahtjevi za izradu III. Izmjena Plana, u javnoj raspravi sudjeluje davanjem mišljenja o prihvaćanju tih zahtjeva, odnosno mišljenja o primjeni posebnog propisa i/ili dokumenta koji je od utjecaja na III. Izmjene Plana, a sukladno članku 101. Zakona o prostornom uređenju.
8. Rok za dostavu pisanih očitovanja, mišljenja, prijedloga i primjedbi na prijedlog III. Izmjena Plana je 10. rujan 2024. godine.
9. Pisana očitovanja, mišljenja, prijedlozi i primjedbe koje nisu dostavljene u navedenom roku, kao i one koje nisu čitko napisane te bez imena i adrese podnositelja, neće se uzeti u obzir u pripremi izvješća o javnoj raspravi.
10. Ova obavijest objaviti će se u dnevnom tisku te na mrežnim stanicama Općine Netretić i na mrežnim stranicama Ministarstva prostornoga uređenja, graditeljstva i državne imovine.

